Source: http://mojmalipravnik.net/index.php/objavljeni-odgovori/osebni-stecaj/1126-9-10-2015-potece-preizkusno-obdobje-v-osebnem-stecaju-kaj-potem-lahko-normalno-poslujem-ali-sodisce-poslje-sklep
Timestamp: 2018-08-21 07:54:36+00:00
Document Index: 1203196

Matched Legal Cases: ['sodišče ', 'sodišče ', 'sodišče ', 'Sodišče ', 'sodišče ', 'sodišče ', 'sodišče ']

MojMaliPravnik.net - 9.10.2015 poteče preizkusno obdobje v osebnem stečaju. Kaj potem? Lahko normalno poslujem ali sodišče pošlje sklep?
/9.10.2015 poteče preizkusno obdobje v osebnem stečaju. Kaj potem? Lahko normalno poslujem ali sodišče pošlje sklep?
Objavljeno Torek, 11 Avgust 2015 08:55 Zadetkov: 8121
Če upniki niso podali ugovora zoper odpust obveznosti (ali je bil ugovor zavrnjen), po zaključku preizkusnega obdobja sodišče izda sklep o zaključku osebnega stečaja in odpustu obveznosti.
Sodišče mora sklep o odpustu obveznosti izdati in objaviti v osmih dneh od poteka preizkusnega obdobja (če upniki niso ugovarjali zoper odpust obveznosti).
Če so upniki podali ugovor, vendar je bil ugovor zavrnjen, pa:
- če pritožba proti sklepu o zavrženju ali zavrnitvi ugovora proti vodenju postopka ni bila vložena in rok za pritožbo poteče po poteku preizkusnega obdobja: od poteka roka za pritožbo,
- če je bila vložena pritožba sklepu o zavrženju ali zavrnitvi ugovora proti vodenju postopka in sodišče prejme sklep, s katerim je sodišče druge stopnje odločilo o pritožbi po poteku preizkusnega obdobja: od dne, ko sodišče prejme ta sklep,
- v drugih primerih: od poteka preizkusnega obdobja.
Terjatve, na katere odpust obveznosti učinkuje, se tako odpustijo.
Načeloma lahko poslujete normalno, je pa potrebno opozoriti, da je v sistemu Sisbon, še 4 leta po zaključku osebnega stečaja zavedeno, da ste bili v osebnem stečaju. To lahko vpliva na Vaše poslovanje z bankami (odprtje transakcijskega računa, pridobitve kredita, limita, ipd.).
Za več priporočamo branje spodnega članka: